În IT salariile ajung la nivelul din occident. Un mare grup american a anunţat că va angaja la Cluj 20 de oameni într-un centru propriu de dezvoltare iar salariul brut va ajunge la 8.000 şi 10.000 de dolari lunar.

Crossover este compania în cauză, un furnizor de soluţii de business, iar Clujul a fost ales alături de alte patru orașe ale lumii pentru deschiderea unor noi birouri.

Salariile acelea vor fi pentru job-uri cu înaltă calificare, iar cea mai bine plătită poziţie va fi ceva de chief software architect.

Angajaţii trebuie să aibă cel puţin șapte ani experineţă în domeniu şi vor avea un program flexibil, inclusiv posibilitatea de a lucra de acasă.

Vă daţi seama că a curs cu CV-uri şi s-a ajuns la zece candidaţi pentru un loc.